Semenya kwalifiseer maklik vir halfeindrondeCaster Semenya. Foto: AP Photo/Anja Niedringhaus, File Semenya (25) het die 800 m gemaklik in ŉ tyd van 1 minuut en 59,31 sekondes voltooi. Sy het reeds vanjaar vier van die vyf vinnigste tye in die wêreld opgestel in die 800 m. Die 2009-wêreldkampioen was Woensdag met 200 m oor nog nie onder die voorste drie nie maar het gemaklik voorgekom in die laaste entjie. Semenya, wat ŉ silwermedalje gewen het by die Olimpiese Spele in 2012, se persoonlike beste is 1 minuut en 55,33 sekondes, wat sy verlede maand opgestel het. Sy sal Vrydag in die halfeindronde hardloop en is die gunsteling om Sondag die goud te wen.